Document ID: 31999D0336

31999D0336
L 127/30
SLUŽBENI LIST EUROPSKE UNIJE
ODLUKA KOMISIJE
od 20. svibnja 1999.
o izmjeni Odluke 97/569/EZ o sastavljanju privremenih popisa objekata iz trećih zemalja iz kojih države članice odobravaju uvoz mesnih proizvoda
(priopćena pod brojem dokumenta C(1999) 1352)
(Tekst značajan za EGP)
(1999/336/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je zadnje izmijenjena Odlukom Vijeća 98/603/EZ (2), a posebno njezin članak 2. stavak 1.,
(1)
budući da su Odlukom Komisije 97/569/EZ (3) kako je zadnje izmijenjena Odlukom Komisije 98/346/EZ (4) sastavljeni privremeni popisi objekata u trećim zemljama koji proizvode mesne proizvode;
(2)
budući da su Češka Republika i Rumunjska poslale popise objekata koji proizvode mesne proizvode, za koje odgovorna državna tijela potvrđuju kako su ti objekti usklađeni s propisima Zajednice;
(3)
budući da se zato za Češku Republiku i Rumunjsku mogu izraditi privremeni popisi objekata koji proizvode meso; budući da stoga sukladno tome treba izmijeniti Odluku Komisije 97/569/EZ;
(4)
budući da su mjere predviđene ovom Odlukom u skladu s mišljenjem Stalnog odbora za veterinarstvo,
DONIJELA JE OVU ODLUKU:
Članak 1.
Tekst Priloga ovoj Odluci dodaje se Prilogu Odluci 97/569/EZ.
Članak 2.
Ova se Odluka primjenjuje od 20. svibnja 1999.
Članak 3.
Ova je Odluka upućena državama članicama.
Sastavljeno u Bruxellesu 20. svibnja 1999.

Labels: 0
3
17
18